EN ORIGINAL SERIE FRA NETFLIX
Vi spiller herinde, okay?
Jeg kommer om et øjeblik, Grace.
Bud, jeg kan ikke tale med dig nu.
Jeg ved godt, du vil brokke dig over din far, men det kan jeg ikke.
Ring til tante Irma.
Grace! Grace, jeg har fået en pakke.
Det er måske en gave. Den er enormt tung.
Måske er det ost!
Vi har ikke plads til mere ost.
- Der er altid plads til ost. - Det kan vi skrive på din gravsten.
Og du skal ikke lave en paryk ud af det der,
for den går jeg altså ikke med.
Det fornærmer mig ikke engang.
Sødeste Skt. Gary.
- Prototypen til min glidecreme! - Lad mig se.
Brianna vil høre min mening om emballage, marketing og emballage.
- Du har sagt emballage. - Også om emballage.
Det er et stort øjeblik, der vil gå over i skedens historie.
Det er det også for det tavse, tørre flertal.
Jeg kan ikke huske, hvornår jeg sidst har været så spændt.
Det passer ikke. Jeg har tit været spændt.
Men nu er jeg virkelig spændt.
Jeg kommer på forsiden af Alt om Glidecreme!
Det findes ikke.
Vil du høre, hvilken en jeg ville vælge?
Næ.
Jeg driller bare. Hvilken en?
Den her.
Næ. Hvor er det her sjovt.
Frankie, alt ved din emballage skal afspejle dit produkt.
Så det fænger rent visuelt hos folk.
Du godeste. Hold da op.
Du kan selv holde op.
Nej, se.
Længere væk.
Vi er vist nødt til at opgive.
Det er en sms fra Phil. Han vil spise frokost i morgen.
Topspændende.
Frokost med Phil Jeg-Har-Glemt-Hans-Efternavn,
- Alexopoulos? - Du kunne huske det.
Hvor skal I spise? Et romantisk sted?
På en måde. Vi skal mødes på Anchor Bar.
Det er, hvor jeg... Det er, hvor vi...
Vent! Du kan ikke gå midt i historien.
Hvad lavede I? Kyssede I? Tog på hinanden? Hvad?
Det er der, jeg først vidste, at vi havde følelser for hinanden.
Nå, men fortæl mig det alligevel.
Altså...
Når Robert og Sol var på bøsse-sex-forretningsrejser,
brød jeg mig ikke om at komme hjem til et tomt hus.
Så jeg snuppede en drink eller to,
eller engang var det fire,
på Anchor, der lå over for kontoret.
Den har ligget der i årevis.
Ja, det har vi begge to.
Nej, nej, det bliver bedre.
En skønne aften
cirka tre måneder, efter Phil var færdig med vores hus,
trådte jeg ind på Anchor, og dér sad han.
Helt tilfældigt.
Han gav en drink, og vi talte sammen.
Og vi lo.
Du ved på den gode måde.
Og da aftenen var omme, lagde han en hånd på min ryg,
og jeg følte noget,
som jeg aldrig havde følt i samfulde 40 år med Robert.
Søster, du sagde, historien blev bedre, og det blev den sgu.
Så jeg begyndte at mødes med ham, når Robert var bortrejst.
Og sommetider når han ikke var bortrejst.
Og jeg, der dengang troede, at du var snobbet og røvkedelig.
Men nu kan jeg så se, du var snobbet og dødinteressant.
Tak.
Okay.
Jeg kan ikke spille skak.
- Det er ikke min glidecreme! - Hvad?
Mr. Brajajahad-dad, jeg er nødt til at ringe tilbage.
Han hedder Craig og bad om at blive kaldt Craig,
så du burde kalde ham Craig.
Ikke min creme. Ikke min creme.
- Frankie. Hej. - Du skal ikke smiske,
frøken Tissede-i-bukserne- til-sin-tiårs-fødselsdag.
Det var en sygdom.
Det her er ikke min opskrift. Og ja, det ved min skede.
Okay. Adam, må vi være alene?
- Absolut ikke. Nej. - Hvad laver du?
Jeg har venner, som ikke tror på, at Frankie findes.
Så fortsæt bare.
- Det er ikke min opskrift. - Hør, vi var nødt til...
Vi måtte tilføje et par ingredienser for at kunne masseproducere.
Læste du ikke den pakke, jeg gav dig sammen med prøverne?
Selvfølgelig. Jeg skimmede den. Noget af den.
- Nej. Hvad? - Det er ikke noget særligt.
Lidt citrusfrø, palmeolie...
Palmeolie? Er du vanvittig?
Palmeolie?
Palmeolie-produktionen ødelægger jo regnskoven.
Og ved du, hvem der bor i regnskoven?
Øh, hvem mon? Vores slægtninge såmænd.
- Familien Fleigelman? - Orangutangerne!
Pokkers også! "Lageret er næsten fuldt."
Skal vi vente, mens du sletter nogle billeder?
- Gider I det? - Hvad siger det her ansigt dig?
Vi ses.
Okay. Frankie, Jeg kan se, du er meget vred.
Så lad os tage en dyb indånding.
Lad os tale om det.
Alle tiders.
Du vil sælge din glidecreme i hvert eneste supermarked i USA, ikke?
Ja, og i nogle af de mere moderne bilvaske.
Okay.
Et produkt som det her kan nogle gange stå på hylden i et år.
Så vi må hjælpe lidt til, så de ikke bliver dårlige.
Ved du, hvor hurtigt det bliver dårligt?
- Ja, efter et halvt år. - Nej.
Så nej.
Vil du forklare Good Stuff-folkene,
hvorfor din creme kun holder tre til fem uger?
I et mørkt lokale?
Vil min creme blive solgt i Good Stuff-butikker?
Det er planen, som også lå i pakken til dig.
- Jeg læste papirerne. - Du har indrømmet, at du ikke gjorde.
- Hvorfor nævner du dem så konstant? - For at gøre dig flov.
Jeg kan ikke sige ja til palmeolie!
Er det i alle jeres produkter?
Nej... Palmeolie er i alle produkter.
Det er i din shampoo, det er i osterejerne, du altid spiser.
Hvis jeg kiggede i din håndtaske,
ville jeg finde tre ting med palmeolie.
Der blev du snydt. Jeg kan ikke finde min taske.
Jeg bliver helt sikkert snydt.
Frankie, selv hvis jeg ville undgå palmeolie,
hvilket jeg vil. Det vil jeg virkelig...
Men vi har altid gjort sådan, siden fra før jeg arbejdede her.
- Er det her Graces værk? - Det var ikke det, jeg mente.
Det giver mening. Fjenden var så tæt på hele tiden.
Hvad? Nej. Nej. Det er ikke hendes skyld.
Jeg siger blot, at palmeolie er allestedsnærværende.
Du skal ikke hypnotisere mig med dit forretningsjargon.
Jeg kommer til bunds i det her. Frankie Bergstein, slut.
Det kan man sgu kalde kunst.
Det er alle tiders, ikke?
Meget bedre end et totalt beige hotelværelse.
Jeg elskede det her, da I var små.
Mener du de fire nætter om året,
hvor du og mor lod os alle sammen sove foran blæseren?
Ja, og vi spillede Bergstein-fod-Jenga.
Og fortalte jødiske spøgelseshistorier.
Vent! Er det derfor, du begyndte med Kabbalah?
Det var college. Jeg eksperimenterede.
Det var en pige. Det var mor.
Ved I, hvem der vil hade det her? Robert.
Så...
Hvordan vil du vinde ham tilbage?
Tja, jeg giver ham lidt tid.
Og det er ikke nogen plan altså.
Men jeg ved, han ikke giver mig det svar, jeg ønsker mig lige nu.
Så... hvis jeg lader ham tø lidt op,
vil han måske lytte til mig.
- God plan. - Næ, det tror jeg ikke.
Nej, nej, nej. Far har ret.
Man kan ikke tale rationelt med Robert, når han er vred.
Og derfor har jeg arbejdet på mit beige hotelværelse.
Han er vred, selvom du ikke er på kontoret.
Alle gemmer sig, til han falder til ro eller spiser en tepose,
hvilket han tit gør lige for tiden.
Grace sagde højt og tydeligt, at jeg skulle lade ham være.
Ja, problemet er, at Graces værdighed og ego stadig er intakt.
Lyt til en, der ikke besidder nogen af delene:
Du må blotte dit hjerte for Robert.
Så ved han præcis, hvad han skal træde på, før han tager dig tilbage.
Jeg ved snart ikke...
Tro mig, far. Det virker. Det er sådan, jeg fik Bud tilbage.
Altså ret skal være ret. Jeg er stadig ikke totalt tilbage.
Han skal vide, at du elsker ham, og at du ikke giver op.
Jeg giver ikke op.
Du har 12 nye beskeder.
Hej, Robert, det er mig.
Vent, nej.
Det er ikke "mig". Jeg mener, det er mig,
men jeg har vel ikke ret til at sige "det er mig" længere.
Jeg er ikke længere din "det er mig".
Nå, men...
Det er Sol.
Bergstein.
J'accuse!
- Som betyder... - Jeg ved, hvad det betyder.
Det betyder, du har røget for meget igen
og prøvede at opveje det med for meget kaffe.
Grøn te, men det kan være underordnet.
Jeg ved, det var dig, Grace. Ja. Jeg talte med Brianna.
- Jeg ved alt om palmeolien. - Nå, så det gør du?
Jeg ved, at alle Say Grace- produkterne indeholder palmeolie.
Jeg tænkte nok, det ville komme på bane.
Ved du, hvad alle Say Grace-produkterne plejede at indeholde?
- Parabener. - Ha, parabener er endnu værre.
Jeg burde holde min store dundertale om parabener engang.
"Para-bener til helvede og tilbage igen."
Det har du allerede gjort. To gange.
Hold dig til sagen, Grace.
Det gjorde jeg også. Hør, bare så du ved det,
så mente vi, at palmeolie var et bedre alternativ for kvinders helbred.
Det er kun få år siden,
at vi fandt ud af, hvor dårligt der er for miljøet.
Jeg har vidst det i evigheder. Hvad ville Frances Mengela sige?
Hun ville ikke engang genkende mig.
Hun plejede at vise bryster ved republikanernes landskongres,
Hun smed stinkbomber ved republikanernes landskongres.
Og nu tjener jeg kassen på orangutangerne.
Nej, du mener, du scorer kassen på orangutangernes bekostning.
For som du sagde det, lød det,
orangutangerne arbejder for dig.
Ikke nu, Grace. Jeg kan ikke smøre en skede med den ene hånd
og smække en orangutang med den anden.
Som iværksætter har du intet at skulle have sagt.
Men du kan argumentere for din sag.
Og hvis sagen er overbevisende nok, lytter de måske til dig.
Tror du, en sang ville virke? For jeg kan vist en.
Blod på dine hænder Blod på dine hænder
Blod på mine hænder
Hvad har du gjort? Hvad har du gjort?
Blod på mine hænder Blod på mine hænder
Ja, præcis. Nej, jeg...
Jeg tror, du har helt styr på det.
Vent. Grace.
Hej. Godmorgen. Hørte du kragerne? De sagde...
Det er ikke rigtigt. Nej, det var nærmere...
Pokkers også.
Hvad laver du? Opfører dig underligt?
Det er beroligende.
Jeg måtte lave noget, før jeg skal møde Phil.
Jeg ville have renset din børste, men det tager alt for længe.
- Skal I spise morgenmad? - Frokost.
Du ser fantastisk ud.
Selv hvis der er Mumbai-agtig trafik,
har du stadig tre timer til at nå frem.
Tænk, hvis jeg nu ikke er den, han troede, jeg var?
Hvis nu vi starter det her,
og han ikke kan lide den, jeg er?
Men han kan jo godt lide den, du er?
Han ved ikke rigtigt, hvem jeg er længere.
Du ved det måske ikke, men jeg har mange fejl.
Det ved jeg godt.
Ved du, hvem der også ved det?
Mine døtre, mine børnebørn, mine venner,
samtlige kunderepræsentanter, som jeg har haft noget med at gøre.
Springer du ikke lidt hurtigt frem til historiens slutning?
I 40 år var jeg sammen med en mand, som ikke elskede mig.
Måske er jeg problemet.
Måske kan man ikke elske mig.
- Vel kan man da elske dig. - Er du sikker?
Nu fisker du. Gæt engang? Du har bid.
Jeg elsker dig. Er du så glad?
- Hvad skal jeg gøre? - Du gør det her.
Du rejser dig op.
Du hænger din håndtaske over armen, sådan som du godt kan lide det.
Og så gør du præcis, hvad du bad mig gøre med Jacob.
Hvad sagde jeg, du skulle gøre med Jacob?
"Lad være med at være en idiot."
Det lyder som mig.
Er du sikker på, du ikke vil have noget?
Nej, tak, Gretchen. Jeg har det fint.
Ja, men du har været her i en halv time.
Vær sød at gå. Det skal se ud, som om jeg lige er kommet.
Smut så. Af sted.
Holder nogen øje med os?
Hvis du er ude i noget,
så tag din ske, og skub den over på den anden side af bordet.
Hør her. Jeg kom i rigtig god tid til en date,
fordi jeg var nervøs, og nu vil jeg ikke se desperat eller vanvittig ud.
Så vær sød at gå din vej.
Phil.
Du gode gud.
Phil!
Jeg synes nok, jeg hørte mit navn et par gange.
- Du ser dejlig ud. - I lige måde.
Eller jeg mener ikke "dejlig".
Du ved, hvad jeg mener.
Faktisk tror jeg, det er mit vand.
Undskyld.
Det er okay.
Hør, vi bytter bare.
Hvor er servitricen? Jeg kan ikke få fat på hende.
Nå, der er du.
- Goddag, hr. Frue. - Goddag.
Velkommen til Anchor.
Jeg hedder Gretchen, og jeg er jeres servitrice.
Kunne I tænke jer noget at drikke?
Lad mig prøve ligesom i gamle dage.
Okay. Prøv du bare løs.
Hun vil bede om en vodka Martini.
Ren. Meget tør.
To oliven.
Og han skal bede om en Manhattan
servet over isterninger.
Med appelsinskal i stedet for kirsebær.
Jeg kommer straks tilbage.
Du klarer det fint.
Og når du ser på mit billede, ikke mit stjernebillede,
men månebilledet fra det år, jeg blev født,
og sammenligner det med dit,
kan du så se, at det nærmest stod skrevet i stjernerne, at det her ville ske...
Men hvis du havde set mit stjernebillede,
ville du selvfølgelig have set, at jeg er på kosmisk kollisionskurs...
Jeg siger vel, at det var så svært for os at nå til, hvor vi var.
Vil vi virkelig lade et lille...
Jeg mener, det var en ung Mickey Rourke, der engang sagde...
Faktisk betyder Hakuna Matata,
"der er intet galt her" på swahili.
Jeg tolker det til at betyde, "der er intet, der ikke kan løses"...
Besked sprunget over. Tast 1 for at slette.
Tast 2, hvis du vil fortsætte med at lytte.
Undskyld for de lange beskeder.
Sandt at sige var det alt for mange ord for blot at sige...
Jeg savner dig helt vildt...
Mit hjerte smerter, når vi ikke er sammen.
Du er mit menneske. Jeg har brug for dig.
Det er Sol. Sol Bergstein.
Frankie, du ved, vi har et ordsprog her hos Good Stuff,
når vi kan lide et produkt.
- "Det her er gode sager." - Det her er gode...
- Jeg ville sige det. - Undskyld, Ger. Jeg var lidt for hurtig.
Nå, mine herrer, det lyder til, cremen ender i jeres butikker.
Ja. Og vi kunne ikke være gladere.
Jeg må sige, jeg er glad for at arbejde
med sådan et miljøvenligt firma.
Ja, det er vi meget stolte af.
Det burde I også være, for I er en af de første til at bandlyse alle de fødevarer,
der indeholder genmodificerede ingredienser.
Du har rigtig studeret os.
Tak, Dan. Det betyder meget, når det kommer fra en med-hermano del mundo.
Okay. Dig kan jeg lide. Hvad?
I lige måde. Og jeg er sikker på, at palmeolie må gøre dig vred.
Selvfølgelig gør det mig vred, men vi...
Hør, lad os holde fokus,
for Stephen og Erica har lidt hyldeskematik,
- de gerne vil fortælle om. - Ja, vi kalder dem "hylde-historier".
Vi blev enige om "ingen hylde-historier".
Ja, og så blev vi enige om at lade mig prøve.
Kunne nogen tænke sig lidt Say Grace-håndlotion?
Den er så god. Den både fugter og beskytter.
Lad nu bare Stephen og Erica gøre deres arbejde.
Undskyld, så smører jeg den på i stilhed.
Gerald, hvis du kunne gå til side fem i din pakke.
Jeg har ikke noget. Stacey, fik jeg en pakke?
Javel. Fra Say Grace. Nej?
Det er din skyld.
- Lad mig smøre dem godt ind. - Jeg hader dig.
Frankie? Hvad fanden?
- Du godeste. - Er det ægte blod?
Det kan du tro. Det er fra de orangutanger, vi slår ihjel,
så vi kan hælde palmeolie i alle vores produkter.
Tilsyneladende synes vi hos Say Grace, at det er "gode sager".
Jeg har så meget i overskud. Værsgo, Dan.
- Åh, nej. Nej! Nej! - Dan, det er ketchup.
Det er en spøg. Det bliver sjovt. Lige om lidt.
Dan, hvad foregår der?
- Mødet er gået i ged, Ger. - Jeg henter noget køkkenrulle.
- Gerry, det må du undskylde. - Nej, vi ændrer det!
Vi behøver ikke have blod på hænderne.
Det jakkesæt kostede 3.000 dollars.
Følg Dan over og få en sweatshirt,
- og så renser vi hans jakkesæt. - Ja.
Vent, bare en almindelig sweatshirt, eller...
Kan du huske vores samtale om at tage mere initiativ?
Det starter i dag, Stephen.
Jeg vil ikke have en sweatshirt.
Dan, kom så.
Rart at møde dig, Dan!
- Hvad fanden? - Jeg sætter gang i ændringer, skat.
Og lad os få det på det rene.
Det jakkesæt har sgu ikke kostet 3.000 dollars.
Sådan sætter du ikke ændringer i gang. Sådan ødelægger du
et forretningsforhold, det tog flere år at opbygge.
Troede du, du kunne komme her
med dine blodige hænder, og at det ville virke?
Ja, absolut. Det er jo derfor, at jeg gjorde det.
Og jeg troede, Adam ville filme det.
- Er han syg? - Nej, du skal ikke sætte dig!
For pokker, Frankie.
Jeg inkluderede dig kun som en tjeneste,
fordi du bad om at blive taget alvorligt.
Men for at blive taget alvorligt må man være alvorlig.
Jeg er meget alvorlig.
Kig engang på dine hænder,
og genovervej den udtalelse.
Jeg vil ikke lade min glidecreme...
Nej, min glidecreme. Du underskrev en kontrakt.
Og du har gjort det klart, at du ikke respektere den,
mig eller den forretning, som min mor har opbygget.
Og nu siger jeg, at jeg har fattet, hvad du siger.
- Tak. - Og det er slut.
Hvad mener du med slut?
Slut med det her, slut med at være heldig, slut med frokoster.
Så længe det er slut.
Tag hjem, Frankie. Og hvis du ikke allerede har ødelagt alt,
får du måske en check et par gange om året.
Ud.
- Tak. - Det var så lidt.
Hvad var det, din ven hed, som vi løb på den ene gang?
Hun hed Joan, og hun var lavet af cigaretter.
Jeg troede, hun havde opdaget os.
Vi holdt i hånd.
Gudskelov hun døde, før hun røbede noget.
Det gør mig ondt.
Jeg driller. Hun flyttede bare til Fort Lauderdale.
Men hun døde godt nok.
For Joan.
Ved du, hvorfor jeg valgte det her sted?
Ja. Selvfølgelig.
Det var en særlig aften.
Ja, det var det.
Det var heldigt, jeg løb på dig.
Måske vidste jeg, at du normalt kom her om fredagen,
og måske kom jeg her for at møde dig.
Måske kom jeg også med undskyldninger for at møde dig.
Kan du huske, jeg bad dig om at installere ovenlyset?
- Ja... - Jeg hader ovenlys.
Hvad?
Hvad er det?
Hvad laver du her?
Jeg skulle hente nogle ting.
Du var ved at give mig hjerteanfald nummer to.
Undskyld, jeg troede ikke, at du var hjemme.
Jeg tog en fridag. Hvilket du ikke behøver vide.
Du skulle have sagt, at du kom, så jeg kunne havde sagt nej.
Du skulle ikke være her.
Hvad ville du bruge den til?
Som kølle.
Jeg troede, der var indbrud.
Jeg sagde, at jeg kom. Hørte du ikke mine beskeder?
Jo, Sol. Det gjorde jeg. Alle 18.000.
Men eftersom telefonsvareren står i køkkenet,
og jeg jo skulle i seng på et tidspunkt,
kunne jeg ikke lytte til dem alle sammen.
Undskyld, men du har alt, jeg ejer.
Bortset fra mine regnstave, som ligger i bilen.
Der lå faktisk et par ekstra regnstave i sommerhuset.
Prøver du bevidst at gøre mig vred?
Nej.
Du bliver fri for mig om fem minutter.
Jeg skal bare hente et par... Ups.
Ja. Undskyld.
Hvordan kommer vi igennem det her?
Sig, hvad der skal til, så gør jeg det.
Hvad som helst. Sig til.
Jeg tror ikke, du kan gøre noget.
Siger du, at du ikke kan tilgive det?
Jeg ved det ikke.
Vil du gerne lægge det bag os?
Jeg ved det ikke.
Hvad?
Der er noget, jeg må fortælle dig.
Okay...
Men du er nødt til at lade mig forklare.
Okay.
Jeg er stadig gift med Elaine.
Det er nu, du må lade mig forklare.
Åh, gud. Tænk, at jeg tog så meget fejl.
- Grace, lad mig nu... - Nej, jeg er nødt til at gå.
- Grace! - Du skal betale regningen.
Jeg har ikke givet jer den endnu, men det var planen.
Jeg betaler regningen. Jeg skal bare først...
Fuck.
Hej.
Hvordan gik det med Phil?
Jeg gider ikke tale om det.
Jeg gider heller ikke tale om min dag.
Jeg tror, at den, der har blod langt op ad armene,
er nødt til at sige noget.
Brianna fyrede mig. Fra min egen glidecreme.
- Det er slut. - Hvad skete der?
Der skete noget kunstnerisk.
- Åh, nej. - Performance-kunst.
Ud over hele hendes kontor og en, der hed Dan.
Jeg ved ikke, om det var den bedste måde at få min vilje igennem.
Nok mest, fordi jeg ikke fik min vilje.
Den glidecreme var noget af det fedeste, jeg nogensinde har skabt.
Jeg har virkelig lavet lort i den.
Frankie, hvis du vil ændre folks mening i forretningsverdenen,
må du gøre det, som forretningsfolk gør.
Skulle jeg være trukket i jakkesæt?
Nej, du undersøger sagen, skriver en rapport, taler med eksperter.
Og du viser dem, hvordan de kan tjene penge på det.
Hold da op, du er god til det her.
Tja, det plejede jeg at være.
Der er min kinesiske mad.
Grace?
Du lod mig ikke tale ud.
Han ser meget bedre ud tæt på.
Tak, fordi jeg måtte komme ind.
Du har fem minutter, før Jeopardy starter,
og Frankie råber de forkerte svar til skærmen.
Min situation er kompliceret.
Så forklar den for mig.
Efter den aften, hvor vi skulle mødes på hotellet,
fortalte jeg Elaine alt.
Selvom jeg vidste, at det var forbi mellem os.
Vi besluttede at blive skilt. Jeg lejede endda en lejlighed.
Så blev hun syg.
Og jeg kunne ikke forlade hende.
Elaine har Alzheimers.
Det er ret fremskredent nu.
Phil, det er jeg ked...
Så ja, jeg er gift.
Men den Elaine, som jeg kendte, er der ikke længere.
Hun har ikke været den Elaine i meget lang tid.
Det gør mig så ondt.
Jeg kan slet ikke forestille mig det...
Hvorfor har du ikke fortalt mig det?
Det ved jeg ikke.
Den dag, du dukkede op hjemme hos mig...
Da jeg så dig,
ønskede jeg bare, at alt var som før.
Selvom det måske kun ville være den ene drink.
Jeg troede, det ville være nok.
Det er det ikke.
Så...
Hvad gør vi nu?
Det er op til dig.
Hvad er Machu Picchu?
Pis!